
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2428 

27 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του καταστατικού της Ανώνυμης Εται¬ 
ρείας «Διοικητική Αναδιοργάνωση Α.Ε.» και κωδι¬ 
κοποίησή του. 1 

Καθορισμός αποδοχών ιδιωτών Κυβερνητών και Συ- 
γκυβερνητών Ε/Π, με σχέση εργασίας ιδιωτικού 
δικαίου ορισμένου χρόνου, της Υπηρεσίας Εναε¬ 
ρίων Μέσων του Πυροσβεστικού Σώματος. 2 


ΑΠΟΦΑΣΕΙ Σ 

Αριθμ. 34910 (1) 


Τροποποίηση του καταστατικού της Ανώνυμης Εται¬ 
ρείας «Διοικητική Αναδιοργάνωση Α.Ε.» και κωδικο¬ 
ποίησή του. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική πε¬ 
ρίοδο 2007-2013» (ΦΕΚ 267 Α') και ειδικότερα το άρθρο 
32 του νόμου αυτού. 

β. Του κ.ν. 2190/1920 περί Ανωνύμων Εταιρειών, όπως 
τροποποιήθηκε με το ν. 3604/2007 (ΦΕΚ 189 Α') και 
ισχύει. 

γ. Των άρθρων 41 και 90 του π.δ. 63/2005 «Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά όργανα», που κυρώθηκε με το άρθρο πρώτο 
του π.δ. 63/2005 (ΦΕΚ Α' 98). 

2. Την υπ’ αριθμ. ΔΙΔΚ/Φ.1/25873/1.10.2007 απόφαση του 
Πρωθυπουργού και του Υπουργού Εσωτερικών «Ανά¬ 
θεση αρμοδιοτήτων στους Υφυπουργούς Εσωτερικών 
Χρήστο Ζώη και Αθανάσιο Νάκο» (ΦΕΚ 1950 Β'). 

3. Την υπ’ αριθμ. 11/14.12.2007 απόφαση της έκτακτης 
Γ ενικής Συνελεύσεως των Μετόχων της Ανώνυμης Εται¬ 
ρείας με την επωνυμία «Κοινωνία της Πληροφορίας 
Α.Ε.», αποφασίζει: 

Εγκρίνει την τροποποίηση και κωδικοποίηση του Κα¬ 
ταστατικού της Ανώνυμης Εταιρείας «Διοικητική Ανα¬ 
διοργάνωση Α.Ε.», που έχει ως εξής: 


Άρθρο Πρώτο 
Σύσταση-Επωνυμία 

1. Η Ανώνυμη Εταιρεία, μη κερδοσκοπικού χα¬ 
ρακτήρα που συστάθηκε με τη με υπ’ αριθμ. 10071 
(ΦΕΚ 324/27.3.2001) κοινή απόφαση των Υπουργών 
Εσωτερικών, Εθνικής Οικονομίας και Οικονομικών, η 
οποία τροποποιήθηκε με τη με υπ’ αριθμ. 17919 (ΦΕΚ 
1099/10.8.2006) κοινή απόφαση των ιδίων Υπουργών, 
σύμφωνα με την παρ. 3 του άρθρου 24 του ν. 2860/2000 
με την επωνυμία «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε.» 
μετονομάζεται σε «ΔΙΟΙΚΗΤΙΚΗ ΑΝΑΔΙΟΡΓΑΝΩΣΗ Α.Ε.», 
όπως προβλέπεται στη παρ. 2 του άρθρου 32 του ν. 
3614/2007. 

2. Στις σχέσεις της εταιρείας με την αλλοδαπή, η 
επωνυμία και ο διακριτικός της τίτλος θα αποδίδονται 
σε πιστή μετάφραση στην οικεία ξένη γλώσσα. 

3. Το Μετοχικό Κεφάλαιο αναλαμβάνεται εξ ολο¬ 
κλήρου από το Ελληνικό Δημόσιο, το οποίο για την 
άσκηση των μετοχικών του δικαιωμάτων εκπροσωπεί ο 
Υπουργός Εσωτερικών. Οι μετοχές της εταιρείας είναι 
ονομαστικές και αμεταβίβαστες. 

Άρθρο Δεύτερο 
Καταστατικό 

Άρθρο 1 
Σκοπός 

Σκοπός της εταιρείας είναι: 

α) Η εκτέλεση δράσεων και έργων βελτίωσης της δι¬ 
οικητικής ικανότητας της ελληνικής δημόσιας διοίκησης 
στο πλαίσιο εφαρμογής του επιχειρησιακού προγράμ¬ 
ματος «Διοικητική Μεταρρύθμιση» και η υποστήριξή της 
για την εκτέλεση όμοιων δράσεων και έργων με στόχο 
την ενδυνάμωση της διοικητικής αποτελεσματικότητας 
της δημόσιας διοίκησης. 

β) Η εκτέλεση έργων στον τομέα της πληροφορι¬ 
κής, της επικοινωνίας και των νέων τεχνολογιών για τη 
βελτίωση της δημόσιας διοίκησης στο πλαίσιο εφαρ¬ 
μογής των επιχειρησιακών προγραμμάτων «Κοινωνία 
της Πληροφορίας» του Κ.Π.Σ. 2000-2006 και «Ψηφιακή 
Σύγκλιση» και η υποστήριξη της δημόσιας Διοίκησης 
για την εκτέλεση των σχετικών έργων. 

γ) Η υποστήριξη ή/και διαχείριση της λειτουργίας συ¬ 
στημάτων πληροφορικής και επικοινωνίας της δημόσι- 

ας διοίκησης, όπως προβλέπεται ήδη στο ν. 2860/2000 
(άρθρο 24 παρ. 6γ). 

δ) Η ανάληψη της εκτέλεσης πράξεων και ενεργειών 
τεχνικής υποστήριξης, που χρηματοδοτούνται από τα 
επιχειρησιακά προγράμματα «Κοινωνία της Πληροφο¬ 
ρίας», «Διοικητική Μεταρρύθμιση» και «Ψηφιακή Σύγκλι¬ 
ση». 

ε) Η συστηματική τεκμηρίωση και παρακολούθηση των 
χαρακτηριστικών, των προβλημάτων και της εξέλιξης 
της διοικητικής ικανότητας της δημόσιας διοίκησης, την 
αξιολόγηση των αποτελεσμάτων των προγραμμάτων 
και δράσεων που αποσκοπούν στη βελτίωση της και 
τη διευκόλυνση της μεταφοράς και προσαρμογής ξένης 
εμπειρίας και καλών πρακτικών στο ελληνικό διοικητικό 
περιβάλλον. 

Ειδικότερα στο σκοπό της εταιρείας συμπεριλαμβά- 
νονται ιδίως: 

α) Η υποστήριξη των δικαιούχων των ανωτέρω επι¬ 
χειρησιακών προγραμμάτων κατά την προετοιμασία, 
την ένταξη, την εκτέλεση, την παρακολούθηση και την 
παραλαβή των δράσεων και έργων. 

β) Η ανάληψη ως δικαιούχου της εκτέλεσης έργων 
ή δράσεων στο πλαίσιο των ανωτέρω επιχειρησιακών 
προγραμμάτων. 

γ) Η ανάληψη, ύστερα από προγραμματική συμφω¬ 
νία που καταρτίζεται μεταξύ του κατ’ αρχήν δικαιού¬ 
χου και της εταιρείας, της εκτέλεσης ως δικαιούχου, 
δράσεων και έργων ευθύνης του οικείου Υπουργείου ή 
Περιφέρειας ή Ανεξάρτητης Αρχής ή Νομικού Προσώ¬ 
που Δημοσίου Δικαίου (Ν.Π.Δ.Δ.) ή Νομικού Προσώπου 
Ιδιωτικού Δικαίου (Ν.Π.Ι.Δ.) που χρηματοδοτούνται από 
τα ανωτέρω επιχειρησιακά προγράμματα, συμπεριλαμ¬ 
βανομένων ενεργειών τεχνικής βοήθειας. Στο πλαίσιο 
υλοποίησης του Εθνικού Στρατηγικού Πλαισίου Αναφο¬ 
ράς (ΕΣΠΑ), η εταιρεία αναλαμβάνει την εκτέλεση έργων 
ηλεκτρονικής διακυβέρνησης για το δημόσιο τομέα, που 
χρηματοδοτούνται από το επιχειρησιακό πρόγραμμα 
«Ψηφιακή Σύγκλιση». 

δ) Η υποστήριξη ή/και διαχείριση της λειτουργίας συ¬ 
στημάτων πληροφορικής και επικοινωνιών φορέων του 
δημοσίου τομέα, ύστερα από κοινή απόφαση παραχώ¬ 
ρησης του Υπουργού Εσωτερικών και του οικείου κατά 
περίπτωση Υπουργού. 

Αρθρο 2 
Έδρα 

Έδρα της εταιρείας ορίζεται ο Δήμος Υμηττού. 

Άρθρο 3 

Διάρκεια 

Η διάρκεια της εταιρείας είναι δεκαοκτώ (18) έτη από 
την αρχική δημοσίευση της απόφασης σύστασής της 
στην Εφημερίδα της Κυβερνήσεως, δηλαδή μέχρι την 
27 Μαρτίου 2019. 

Άρθρο 4 
Πόροι 

Οι πόροι της εταιρείας προέρχονται από: 

α) επιχορηγήσεις του Προγράμματος Δημοσίων Επεν¬ 
δύσεων, περιλαμβανομένων και προγραμμάτων τεχνικής 
βοήθειας που συγχρηματοδοτούνται από την Ευρωπαϊ¬ 
κή Ένωση ή από εθνικούς πόρους, 

β)τον Τακτικό Προϋπολογισμό, 


γ) εκμετάλλευση της περιουσίας της, 
δ) δωρεές, κληροδοτήματα ή επιχορηγήσεις από οποι- 
ονδήποτε φορέα, 
ε) από δάνεια κάθε μορφής, 
στ) από κάθε άλλη νόμιμη πηγή. 

Άρθρο 5 

Μετοχικό Κεφάλαιο 

Το μετοχικό κεφάλαιο της εταιρείας ανέρχεται σε πέ¬ 
ντε εκατομμύρια (5.000.000) Ευρώ, διαιρείται σε τριάντα 
μία χιλιάδες διακόσιες πενήντα (31.250) μετοχές ονομα¬ 
στικής αξίας εκατόν εξήντα (160) Ευρώ η καθεμία, και 
καλύπτεται εξ ολοκλήρου από το Ελληνικό Δημόσιο. 

Άρθρο 6 

Καταβολή και πιστοποίηση του Μετοχικού Κεφαλαίου 

1. Μέσα στο πρώτο δίμηνο από τη δημοσίευση του 
καταστατικού της εταιρείας, το Διοικητικό Συμβού¬ 
λιο υποχρεούται να συνέλθει σε ειδική συνεδρίαση 
με μοναδικό θέμα την πιστοποίηση καταβολής ή μη 
του από το παρόν καταστατικό οριζόμενου μετοχικού 
κεφαλαίου. 

2. Σε κάθε περίπτωση αύξησης του μετοχικού κεφα¬ 
λαίου, η κατά τα ανωτέρω πιστοποίηση της καταβολής ή 
μη αυτού από το Διοικητικό Συμβούλιο πρέπει να γίνεται 
εντός προθεσμίας ενός (1) μηνός από την ορισθείσα 
προθεσμία καταβολής του ποσού της αύξησης. 

3. Η προθεσμία καταβολής της αύξησης του κεφαλαίου 
ορίζεται από το όργανο που έλαβε τη σχετική απόφαση 
και δεν μπορεί να είναι μικρότερη των δεκαπέντε(ΐδ) 
ημερών ούτε μεγαλύτερη των τεσσάρων (4) μηνών από 
την ημέρα που ελήφθη η απόφαση αυτή. 

4. Στην περίπτωση που η αύξηση του μετοχικού κε¬ 
φαλαίου συνοδεύεται από ανάλογη τροποποίηση του 
σχετικού περί κεφαλαίου άρθρου του καταστατικού, 
η προθεσμία καταβολής της αύξησης του κεφαλαίου 
αρχίζει από την ημέρα λήψης της σχετικής απόφασης 
από τη Γενική Συνέλευση των μετόχων, δυναμένης να 
παραταθεί από το Διοικητικό Συμβούλιο για έναν (1) 
ακόμη μήνα. 

5. Μέσα σε είκοσι (20) ημέρες από τη λήξη της προθε¬ 
σμίας των παρ. 1 και 2 του παρόντος άρθρου, η Εταιρεία 
υποχρεούται να υποβάλει στα Υπουργεία Εσωτερικών 
και Ανάπτυξης αντίγραφο του σχετικού πρακτικού του 
Διοικητικού Συμβουλίου. 

6. Η καταβολή των μετρητών για κάλυψη του αρχι¬ 
κού μετοχικού κεφαλαίου ή τυχόν αυξήσεων αυτού, 
καθώς και οι καταθέσεις μετόχων με προορισμό τη 
μελλοντική αύξηση του μετοχικού κεφαλαίου, πραγ¬ 
ματοποιούνται υποχρεωτικά με κατάθεση σε ειδικό 
λογαριασμό της εταιρείας, που τηρείται σε οποιοδή- 
ποτε πιστωτικό ίδρυμα που λειτουργεί νόμιμα στην 
Ελλάδα. Με την επιφύλαξη του άρθρου 10, η παράλει¬ 
ψη καταβολής σε λογαριασμό δεν επάγεται ακυρότη¬ 
τα, εάν αποδεικνύεται ότι το σχετικό ποσό υπάρχει 
και ότι κατατέθηκε εκ των υστέρων σε λογαριασμό 
της εταιρείας ή ότι δαπανήθηκε για τους σκοπούς 
της εταιρείας. 

Για τα γεγονότα του προηγούμενου εδαφίου γίνεται 
σχετική αναφορά στο πρακτικό του διοικητικού συμ¬ 
βουλίου για την πιστοποίηση της καταβολής. 

Αρθρο 7 

Μετοχές - Προσωρινοί Τίτλοι 

1. Οι μετοχές της εταιρείας είναι ονομαστικές, αμε- 
ταβίβαστες, ίσες και αδιαίρετες. 

2. Οι μετοχές μπορούν να εκδοθούν σε τίτλους με¬ 
τοχών που αντιπροσωπεύουν μία ή περισσότερες με¬ 
τοχές μετά από απόφαση του Διοικητικού Συμβουλίου. 
Οι τίτλοι των μετοχών είναι αριθμημένοι και φέρουν τη 
σφραγίδα της εταιρείας και τις υπογραφές δύο μελών 
του Διοικητικού Συμβουλίου καθώς και τη χρονολογία 
έκδοσής τους, μπορούν δε να φέρουν και μερισματα¬ 
ποδείξεις. Κατά τα λοιπά τα σχετικά με την έκδοση και 
τον τύπο των μετοχών, την τήρηση βιβλίου μετόχων και 
μετοχών ρυθμίζονται με απόφαση του Διοικητικού Συμ¬ 
βουλίου της εταιρείας και τις διατάξεις του κ.ν.2190/1920 
όπως κάθε φορά ισχύει. 

3. Έως την έκδοση των οριστικών τίτλων των μετο¬ 
χών μπορεί να εκδίδονται και να παραδίδονται στους 
δικαιούχους προσωρινοί τίτλοι οι οποίοι υπογράφονται 
από δύο μέλη του Διοικητικού Συμβουλίου που ορίζονται 
με απόφασή του. Οι προσωρινοί τίτλοι αντικαθίστανται 
με τους οριστικούς τίτλους, όταν αυτοί θα εκδοθούν, 
σύμφωνα με τη διαδικασία που θα ορίσει το Διοικητικό 
Συμβούλιο. 

4. Η εταιρεία δεν μπορεί να αποκτά τις δικές της μετο¬ 
χές, παρά μόνο σε όσες περιπτώσεις ορίζει ο νόμος. 

Άρθρο 8 

Αρμοδιότητες Γενικής Συνέλευσης 

Ι.Οι σύμφωνα με τη νομοθεσία περί Ανωνύμων Εται¬ 
ρειών αρμοδιότητες της Γενικής Συνέλευσης ανήκουν 
στο Ελληνικό Δημόσιο και ασκούνται από τον Υπουρ¬ 
γό Εσωτερικών, που το εκπροσωπεί και υπογράφει τις 
σχετικές αποφάσεις. 

2. Η Γενική Συνέλευση των μετόχων αποφασίζει για 
κάθε υπόθεση που αφορά την εταιρεία. Οι νόμιμες απο¬ 
φάσεις της δεσμεύουν και τους μετόχους που διαφω¬ 
νούν ή απουσιάζουν. 

3. Η Γ ενική Συνέλευση αποφασίζει τηρώντας τις διατά¬ 
ξεις του ν. 2860/2000, του ν. 3614/2007, του κ.ν. 2190/1920 
όπως τροποποιήθηκε και ισχύει και του ν. 3429/2005 
μεταξύ άλλων και για: 

α) την τροποποίηση του καταστατικού 
β) την αύξηση ή τη μείωση του μετοχικού κεφαλαί¬ 
ου, 

γ) την έκδοση ομολογιακού δανείου, 
δ) την εκλογή των τακτικών ελεγκτών και των ανα¬ 
πληρωματικών τους 

ε) την απαλλαγή των μελών του Διοικητικού Συμβουλί¬ 
ου και των ελεγκτών από την ευθύνη της διαχείρισης, 
στ) την έγκριση των ετήσιων λογαριασμών (ετήσιων 
οικονομικών καταστάσεων) της εταιρείας, 
ζ) τη συγχώνευση της εταιρείας, την παράταση δι- 
άρκειάς της, τη διάσπαση, μετατροπή, αναβίωση ή τη 
διάλυσή της πριν από τη λήξη της διάρκειάς της, 
η) Ορισμό τουλάχιστον ενός εσωτερικού ελεγκτή σύμ¬ 
φωνα με την παρ. 4 του άρθρου 5 του ν. 3429/2005, 
θ) το διορισμό εκκαθαριστών, 
ι) κάθε άλλο ζήτημα που φέρεται στη Γ ενική Συνέλευ¬ 
ση είτε από τους μετόχους, που δικαιούνται σύμφωνα 
με τις σχετικές διατάξεις του παρόντος καταστατικού 
να ζητήσουν τη σύγκληση της έκτακτης Γ ενικής Συνέ¬ 
λευσης, είτε από το Διοικητικό Συμβούλιο. 


Αρθρο 9 

Πρακτικά Γ ενικής Συνέλευσης 

1. Η Γενική Συνέλευση συνέρχεται, ύστερα από πρό¬ 
σκληση του Προέδρου του Διοικητικού Συμβουλίου 
στην έδρα της Εταιρείας, τουλάχιστον μία φορά, κατά 
τη διάρκεια κάθε εταιρικής χρήσης και μέσα σε έξι 
(6) μήνες από τη λήξη της χρήσης αυτής. Κατά τη 
συνεδρίαση κρατούνται πρακτικά. Χρέη γραμματέως 
ασκεί ο γραμματέας του Δ.Σ. της Εταιρείας. Κατά τα 
λοιπά την σύγκλιση, συγκρότηση και λήψη αποφάσεων 
στη Γ ενική Συνέλευση εφαρμόζονται τα οριζόμενα στις 
σχετικές διατάξεις του κ.ν. 2190/1920, όπως εκάστοτε 
ισχύουν. 

2. Για τα θέματα που συζητούνται και αποφασίζονται 
στη Γ ενική Συνέλευση τηρούνται πρακτικά που υπογρά¬ 
φονται από τον Πρόεδρο και το Γραμματέα της. 

3. Τα αντίγραφα και τα αποσπάσματα των πρακτικών 
της Γενικής Συνέλευσης επικυρώνονται από τον Πρό¬ 
εδρο του Διοικητικού Συμβουλίου της εταιρείας ή το 
νόμιμο αναπληρωτή του ή από πρόσωπο που ορίζεται 
με απόφαση του Διοικητικού Συμβουλίου. 

4. Επικυρωμένο αντίγραφο των πρακτικών της Γ ενικής 
Συνέλευσης υποβάλλεται μέσα σε είκοσι (20) ημέρες 
στα Υπουργεία Εσωτερικών και Ανάπτυξης. 

5. Είναι δυνατή η διεξαγωγή Γ ενικής Συνέλευσης μέσω 
τηλεδιάσκεψης σύμφωνα με τις διατάξεις της παρ. 6 
του άρθρου 28 του κ.ν. 2190/1920. 

6. Η κατάρτιση και υπογραφή πρακτικού από όλους 
τους μετόχους ή τους αντιπροσώπους τους ισοδυναμεί 
με απόφαση της Γ ενικής Συνέλευσης ακόμα και αν δεν 
έχει προηγηθεί συνεδρίαση». 

Αρθρο 10 

Απαλλαγή μελών του Διοικητικού Συμβουλίου 

Μετά την έγκριση του Ισολογισμού, η Γενική Συνέ¬ 
λευση αποφασίζει σε ειδική ψηφοφορία, που γίνεται με 
ονομαστική κλήση, για την απαλλαγή των μελών του 
Διοικητικού Συμβουλίου και των Ελεγκτών από κάθε 
ευθύνη αποζημίωσης. Η απαλλαγή αυτή είναι ανίσχυρη 
στις περιπτώσεις του άρθρου 22α του κ.ν. 2190/1920 
όπως κάθε φορά ισχύει. 

Αρθρο 11 

Διοικητικό Συμβούλιο 

1. Το Διοικητικό Συμβούλιο αποτελείται από εννέα 
(9) μέλη, συμπεριλαμβανομένου του Προέδρου και του 
Διευθύνοντος Συμβούλου. 

Ο Πρόεδρος, ο Διευθύνων Σύμβουλος και τα μέλη του 
Διοικητικού Συμβουλίου, ορίζονται και παύονται αζημίως 
για το Δημόσιο και για την εταιρεία με απόφαση του 
Υπουργού Εσωτερικών. Τα μέλη του Διοικητικού Συμβου¬ 
λίου πρέπει να διαθέτουν ειδικές γνώσεις και εμπειρία 
σε σχέση με τον επιδιωκόμενο σκοπό της εταιρείας ή σε 
θέματα δημόσιας διοίκησης ή διοίκησης επιχειρήσεων. 
Επίσης θα πρέπει να διαθέτουν το απαιτούμενο για 
τη θέση τους κύρος και εμπειρία, ώστε να μπορούν να 
εκπληρώσουν το σκοπό της εταιρείας και να μη συν¬ 
δέονται με σχέση εξαρτημένης εργασίας ή συγγένειας 
μέχρι τετάρτου βαθμού εξ αίματος ή αγχιστείας με 
πρόσωπα που είναι συμβεβλημένα με αυτήν. 

2. Κατ’ εξαίρεση ορίζεται ότι η θητεία του διοικητικού 
Συμβουλίου παρατείνεται μέχρι την δημοσίευση της 

απόφασης του Υπουργού Εσωτερικών που ανανεώνει 
τη θητεία του, ορίζοντας τα ίδια ή νέα μέλη. 

3. Το Δ.Σ. της εταιρείας συγκαλείται ύστερα από πρό¬ 
σκληση του Προέδρου του, εκλέγει τον Διευθύνοντα 
Σύμβουλο από τα μέλη του και ορίζει ως Γραμματεία 
του, υπαλλήλους της εταιρείας ή άλλου νομικού προ¬ 
σώπου ή του δημοσίου. 

4.0 ασκών την εποπτεία, Υπουργός Εσωτερικών, εφό¬ 
σον παρίσταται στις συνεδριάσεις του Δ.Σ., προεδρεύει 
άνευ ψήφου. 

Άρθρο 12 

Αναπλήρωση και απουσία μελών 
του Διοικητικού Συμβουλίου 

1. Σε περίπτωση αντικατάστασης ή κένωσης θέσης 
των μελών του Δ.Σ. πριν τη λήξη της θητείας, ορίζονται 
νέα μέλη για το υπόλοιπο χρονικό διάστημα σύμφωνα 
με τις διαδικασίες του αρχικού τρόπου ορισμού τους. 

2. Η απουσία κάποιου συμβούλου από τις συνεδριάσεις 
του Δ.Σ. χωρίς δικαιολογημένη αιτία ή χωρίς άδεια του 
Διοικητικού Συμβουλίου επί τρεις (3) συνεχείς συνεδρι¬ 
άσεις, ισοδυναμεί με παραίτηση του από το Διοικητικό 
Συμβούλιο, η οποία ισχύει από την ημέρα που θα γίνει 
σχετική αναφορά στα πρακτικά του Διοικητικού Συμ¬ 
βουλίου. 

3. Οι παραιτήσεις των μελών του Δ.Σ., υποβάλλονται 
στο Διοικητικό Συμβούλιο και γνωστοποιούνται με μέρι¬ 
μνα του Προέδρου μέσα σε προθεσμία πέντε (5) ημερών 
από την υποβολή τους στους Υπουργούς Οικονομίας 
και Οικονομικών και Εσωτερικών. 

4. Η παραίτηση ολόκληρου του Δ.Σ., υποβάλλεται 
απευθείας στους Υπουργούς Οικονομίας και Οικονομι¬ 
κών και Εσωτερικών. 

5. Η αντικατάσταση παραιτηθέντος μέλους γίνεται 
ανάλογα με τον αρχικό τρόπο ορισμού του. 

6. Σε κάθε περίπτωση απώλειας της ιδιότητας μέλους 
ή μελών του Διοικητικού Συμβουλίου και μέχρι την αντι¬ 
κατάσταση του/τους, τα υπόλοιπα μέλη μπορούν να 
συνεχίσουν τη διαχείριση και την εκπροσώπηση της 
εταιρείας, με την προϋπόθεση ότι ο αριθμός αυτών 
υπερβαίνει το ήμισυ του συνόλου των μελών. 

Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο διοικεί την Εταιρεία και 
είναι αρμόδιο να αποφασίζει για κάθε θέμα που ανά¬ 
γεται στη διαχείριση των πόρων και της περιουσίας, τη 
διοίκηση και εκπροσώπηση της εταιρείας και γενικά τη 
δραστηριότητα της λαμβάνει δε όλα τα ενδεικνυόμε- 
να μέτρα και αποφάσεις για την πραγματοποίηση του 
σκοπού της εταιρείας. Εξαιρούνται της αρμοδιότητας 
του Διοικητικού Συμβουλίου τα θέματα εκείνα που κατά 
την κείμενη νομοθεσία υπάγονται στην αποκλειστική 
αρμοδιότητα της Γ ενικής Συνέλευσης. 

2. Στην έννοια της διαχείρισης περιλαμβάνεται η το¬ 
ποθέτηση των διαθεσίμων της εταιρείας σε τραπεζι¬ 
κές καταθέσεις και σε εισηγμένες στο Χρηματιστήριο 
ομολογίες. 

3. Το Διοικητικό Συμβούλιο μπορεί να αναθέτει εγγρά- 
φως σε ένα ή περισσότερα μέλη του ή τον Διευθύνοντα 
Σύμβουλο της εταιρείας ή σε άλλους υπαλλήλους της 
ή τρίτους, την άσκηση μέρους των εξουσιών ή των 


αρμοδιοτήτων του ή την ενέργεια ορισμένων πράξεων 
(εκτός από αυτές που απαιτούν συλλογική ενέργεια), 
μπορεί δε να ορίσει και τους αναπληρωτές τους σε 
περίπτωση απουσίας ή κωλύματος τους. 

Άρθρο 14 

Εκπροσώπηση της εταιρείας 

1. Η εταιρεία εκπροσωπείται από το Διοικητικό Συμ¬ 
βούλιο, με την επιφύλαξη των διατάξεων της επόμενης 
παραγράφου του παρόντος. 

2. Δικαστικώς η εταιρεία εκπροσωπείται από τον Πρό¬ 
εδρο ή από αναπληρωτή του που ορίζεται με απόφαση 
του Διοικητικού Συμβουλίου. Εάν απαιτείται αυτοπρό¬ 
σωπη εμφάνιση ενώπιον Δικαστηρίου, εκπροσώπου της 
εταιρείας, καθώς και εάν πρόκειται να δοθεί όρκος από 
αυτή, η εταιρεία εκπροσωπείται ενώπιον Δικαστηρίου ή 
ο όρκος δίδεται από μέλος του Διοικητικού Συμβουλίου 
ή από υπάλληλο της εταιρείας που ορίζεται από το 
Διοικητικό Συμβούλιο. 

Άρθρο 15 

Σύγκληση του Διοικητικού Συμβουλίου 

1. Το Διοικητικό Συμβούλιο συνέρχεται και συνεδριά¬ 
ζει στην έδρα της Εταιρείας μετά από πρόσκληση του 
Προέδρου του κάθε φορά που ο νόμος, το καταστατικό 
και οι ανάγκες της εταιρείας το απαιτούν. Το Διοικητικό 
Συμβούλιο συγκαλείται επίσης οποτεδήποτε από τον 
Πρόεδρό του. Ορίζει δε ως γραμματεία του Δ.Σ. υπαλλή¬ 
λους της εταιρείας ή του δημοσίου ή/και του ευρύτερου 
δημόσιου τομέα όπως κάθε φορά ορίζεται από διατάξεις 
νόμου με σχέση εργασίας με την εταιρεία. 

2. Το Διοικητικό Συμβούλιο συγκαλείται από τον Πρό¬ 
εδρο με πρόσκληση που κοινοποιείται στα μέλη του 
δύο (2) τουλάχιστον εργάσιμες μέρες πριν, από τη συ¬ 
νεδρίαση. Στην πρόσκληση πρέπει να αναγράφονται 
απαραίτητα, με σαφήνεια τα θέματα της ημερήσιας 
διάταξης. Διαφορετικά, η λήψη της απόφασης επιτρέ¬ 
πεται μόνον εφόσον παρίστανται ή αντιπροσωπεύονται 
όλα τα μέλη του Διοικητικού Συμβουλίου και κανείς δεν 
αντιλέγει στη λήψη απόφασης. 

3. Τη σύγκληση του Διοικητικού Συμβουλίου μπορούν 
να ζητήσουν και δύο (2) τουλάχιστον δύο μέλη του, 
με αίτησή τους προς τον Πρόεδρο αυτού, ο οποίος 
υποχρεούται να συγκαλέσει το Διοικητικό Συμβούλιο 
εντός δέκα (10) ημερών από την υποβολή της αίτησης. 
Σε περίπτωση άρνησης του Προέδρου να συγκαλέσει 
το Διοικητικό Συμβούλιο, εντός της ανωτέρω προθε¬ 
σμίας, επιτρέπεται στα μέλη που ζήτησαν τη σύγκληση, 
να συγκαλέσουν αυτά το Διοικητικό Συμβούλιο, εντός 
πέντε (5) ημερών από τη λήξη του δεκαημέρου, γνω¬ 
στοποιώντας τη σχετική πρόσκληση στα λοιπά μέλη 
του Διοικητικού Συμβουλίου. Στην κατά τα άνω αίτηση 
του μέλους ή των μελών, θα πρέπει να αναφέρονται με 
ποινή απαραδέκτου με σαφήνεια και τα θέματα για τα 
οποία θα συνεδριάσει το Διοικητικό Συμβούλιο. 

4. Με την επιφύλαξη της παραγράφου 1 του παρόντος 
άρθρου, το Διοικητικό Συμβούλιο συνεδριάζει έγκυρα 
εκτός της έδρας της εταιρείας, σε άλλο τόπο, είτε στην 
ημεδαπή είτε στην αλλοδαπή, εφόσον στη συνεδρίαση 
παρίστανται ή αντιπροσωπεύονται όλα τα μέλη του 
και κανένα δεν αντιλέγει στην πραγματοποίηση της 
συνεδρίασης και στη λήψη αποφάσεων. 

5. Το Διοικητικό Συμβούλιο μπορεί να συνεδριάζει με 
τηλεδιάσκεψη. Στην περίπτωση αυτή η πρόσκληση προς 
τα μέλη του Διοικητικού Συμβουλίου περιλαμβάνει και 
τις αναγκαίες πληροφορίες για τη συμμετοχή αυτών 
στη συνεδρίαση. 

Άρθρο 16 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει, έγκυρα όταν παρίστανται τουλάχιστον πέ¬ 
ντε (5) μέλη του. 

2. Το Διοικητικό Συμβούλιο παίρνει αποφάσεις με 
απόλυτη πλειοψηφία των παρόντων μελών του, σε 
περίπτωση δε ισοψηφίας η ψήφος του Προέδρου δεν 
υπερισχύει. 

Άρθρο 17 

Αρμοδιότητες του Προέδρου 

1. Ο Πρόεδρος του Διοικητικού Συμβουλίου έχει τις 
εξής αρμοδιότητες: 

α) συγκαλεί το Δ.Σ., καταρτίζει την ημερήσια διάταξη, 
προεδρεύει στις συνεδριάσεις αυτού με εξαίρεση την 
παρ. 4 του άρθρου 11 του παρόντος. 

β) διευθύνει τις εργασίες του, εκδίδει επίσημα αντί¬ 
γραφα των αποφάσεων του Διοικητικού Συμβουλίου χω¬ 
ρίς να απαιτείται επικύρωσή τους και έχει την ανώτατη 
εποπτεία της λειτουργίας της εταιρείας και ενημερώνει 
το Διοικητικό Συμβούλιο για τη λειτουργία της. Τον 
Πρόεδρο ελλείποντα, απάντα ή κωλυόμενο αναπληρώνει 
ο με απόφασή του Δ.Σ. οριζόμενος Σύμβουλος. 

2. Κάθε μέλος του Δ.Σ. δικαιούται να πληροφορείται 
από τον Πρόεδρο και τον Διευθύνοντα Σύμβουλο για τη 
διαχείριση της εταιρείας και την εξέλιξη των εταιρικών 
υποθέσεων γενικά. 

Άρθρο 18 

Αρμοδιότητες του Διευθύνοντος Συμβούλου 

1. Το Διοικητικό Συμβούλιο συνάπτει σύμβαση διαχεί¬ 
ρισης με τον Διευθύνοντα Σύμβουλο η οποία καθορίζει 
τους στόχους της εταιρείας που πρέπει να επιτευχθούν 
μέσα στη διάρκεια της θητείας του Διευθύνοντος Συμ¬ 
βούλου, τη διαδικασία εφαρμογής τους, τους όρους 
και τις προϋποθέσεις αναθεώρησης της σύμβασης δι¬ 
αχείρισης, τις εξαιρετικές περιπτώσεις υλικής ή ηθικής 
επιβράβευσης του Διευθύνοντος Συμβούλου, του σπου¬ 
δαίους λόγους καταγγελίας εκ μέρους της εταιρείας 
της σύμβασης διαχείρισης, οι οποίοι πάντως πρέπει να 
συνάπτονται με υπαιτιότητα του Διευθύνοντος Συμ¬ 
βούλου, καθώς και τα δικαιώματα και τις υποχρεώσεις 
αυτού. Το Διοικητικό Συμβούλιο παρακολουθεί την εκτέ¬ 
λεση της σύμβασης διαχείρισης, ελέγχει κατά εταιρική 
χρήση τα αποτελέσματα της διαχείρισης και αξιολο¬ 
γεί το έργο του Διευθύνοντος Συμβούλου με βάση τα 
αποτελέσματα της διαχείρισης που προκύπτουν από 
τις ετήσιες οικονομικές καταστάσεις και τη γενικότερη 
δράση και επίτευξη των στόχων, που περιγράφονται 
στη σύμβαση διαχείρισης. Η σύμβαση διαχείρισης του 
Διευθύνοντος Συμβούλου μπορεί να καταγγελθεί εκ 
μέρους της εταιρείας μόνον για σπουδαίο λόγο, με αι¬ 
τιολογημένη απόφαση του Διοικητικού Συμβουλίου, η 
οποία εγκρίνεται προηγουμένως από τη Γενική Συνέ¬ 
λευση. Η απόφαση του Διοικητικού Συμβουλίου ορίζει 
το χρόνο από τον οποίο επέρχονται τα αποτελέσματα 


της καταγγελίας, τον τρόπο παράδοσης - παραλαβής 
και κάθε αναγκαία λεπτομέρεια. 

2. Ο Διευθύνων Σύμβουλος είναι όργανο της διοίκησης 
της Εταιρείας, προίσταται του προσωπικού της Εται¬ 
ρείας και όλων των υπηρεσιών της Εταιρείας, διευθύνει 
το έργο τους, παίρνει τις αναγκαίες αποφάσεις μέσα 
στο πλαίσιο των διατάξεων που διέπουν τη λειτουργία 
της Εταιρείας, των εγκεκριμένων Σχεδίων Δράσης της 
και του παρόντος Καταστατικού και έχει τις παρακάτω 
ειδικότερες αρμοδιότητες, και όσες άλλες του αναθέ¬ 
τει εκάστοτε το διοικητικό συμβούλιο της εταιρείας ή 
προβλέπονται από τις κείμενες διατάξεις: 

α. Μεριμνά για την εκτέλεση του αντικειμένου εργα¬ 
σιών της Εταιρείας και των πόσης φύσεως έργων και 
ενεργειών, προς υλοποίηση των σκοπών της Εταιρεί- 
ας. 

β. Αποφασίζει για την εσωτερική οργάνωση της Εται¬ 
ρείας στο πλαίσιο των εκάστοτε εγκεκριμένων κανο¬ 
νισμών λειτουργίας της. Σχεδιάζει τη δράση της Εται¬ 
ρείας προς εκτέλεση των προγραμμάτων και στόχων 
της Εταιρείας. Καταρτίζει και υποβάλλει στο Δ.Σ. προς 
έγκριση, μέσα σε τρεις (3) μήνες από την ανάληψη των 
καθηκόντων του, στρατηγικό σχέδιο, που καθορίζει τους 
μακροχρόνιους βασικούς στόχους για την εκπλήρωση 
των σκοπών της εταιρείας, καθώς και επιχειρησιακό 
σχέδιο με το οποίο εξειδικεύει τους στόχους του στρα¬ 
τηγικού σχεδίου και τις μεθόδους πραγματοποίησής 
του για κάθε εταιρική χρήση και πάντως μέσα στα 
όρια της θητείας του Διευθύνοντος Συμβούλου. Ειδικά 
κατά την πρώτη εφαρμογή του παρόντος, το στρατη¬ 
γικό και επιχειρησιακό σχέδιο υποβάλλονται στο Δ.Σ. 
προς έγκριση μέσα σε έξι (6) μήνες. Μεριμνά για τη 
στελέχωση της Εταιρείας και προσλαμβάνει/ απολύει 
το προσωπικό της, προσλαμβάνει τους συνεργάτες και 
συμβούλους της Εταιρείας και καταγγέλλει τις σχετικές 
συμβάσεις. Διευθύνει και καθοδηγεί όλο το προσωπικό 
και τα στελέχη της Εταιρείας, ελέγχει τη δράση και 
αποτελεσματικότητα των υπηρεσιών, του προσωπικού 
και των στελεχών της Εταιρείας και μεριμνά για την 
αποτελεσματικότητα και τη μέτρηση της απόδοσης των 
υπηρεσιών και του προσωπικού της Εταιρείας. Ασκεί 
τον πειθαρχικό έλεγχο του προσωπικού, σύμφωνα με 
τον εσωτερικό κανονισμό της Εταιρείας. 

γ. Εισάγει και εισηγείται παντός είδους Σχέδια Δρά¬ 
σης στο Διοικητικό Συμβούλιο προς έγκριση. 

δ. Εισάγει και εισηγείται προς το Διοικητικό Συμβούλιο 
(Δ.Σ.) όλα τα θέματα της αρμοδιότητας του Δ.Σ. Επίσης, 
δικαιούται να εισάγει και να εισηγείται στο Δ.Σ. προς 
έγκριση και κάθε άλλο, κατά την κρίση του, ζήτημα, 
ακόμη και αν υπάγεται στη δική του αρμοδιότητα, με¬ 
ριμνά για την εκτέλεση των αποφάσεων του Δ.Σ. και 
το ενημερώνει σχετικά. 

ε. Αποφασίζει για την άσκηση κάθε ενδίκου βοηθήμα¬ 
τος ή ενδίκου μέσου ή την παραίτηση από αυτά. Επίσης, 
αποφασίζει για την υπαγωγή υποθέσεων της Εταιρείας 
στη διαιτησία. 

στ. Παρέχει τη δικαστική πληρεξουσιότητα σε δικηγό¬ 
ρους, που ανήκουν στο προσωπικό της Εταιρείας και σε 
άλλους δικηγόρους για την άσκηση των ένδικων βοηθη¬ 
μάτων και μέσων, καθώς και την παραίτηση από αυτά. 

ζ. Συγκροτεί επιτροπές για θέματα αρμοδιότητας της 
Εταιρείας και εγκρίνει τις σχετικές δαπάνες. 

η. Διαχειρίζεται την περιουσία και τους πόρους της 
Εταιρείας, υπογράψει τα εντάλματα πληρωμής των 
δαπανών και προσδιορίζει την εκάστοτε χρήση των 
διαθεσίμων κεφαλαίων της Εταιρείας. 

θ. Αποφασίζει τις προμήθειες αγαθών για τις ανάγκες 
της Εταιρείας, καθώς και την εκτέλεση κάθε είδους 
εργασιών ή και μεταφορών, την ανάθεση παροχής υπη¬ 
ρεσιών στην Εταιρεία, την ανάθεση κάθε είδους μελέ¬ 
της, την ανάθεση εκτέλεσης έργων σε τρίτους για την 
Εταιρεία, μέχρι ποσού αξίας Ευρώ 117.388 κατά είδος 
δαπάνης (προμήθεια αγαθών, εκτέλεση εργασιών/ με¬ 
ταφορών, ανάθεση παροχής υπηρεσιών και μελετών) 
ετησίως, τη μίσθωση ακινήτων για τις ανάγκες της Εται¬ 
ρείας μέχρι ποσού ετήσιου μισθώματος Ευρώ 117.388, 
μεριμνά για την τήρηση των διαδικασιών και τη σχετική 
κατακύρωση των διαγωνισμών, σύμφωνα με τους ισχύ- 
οντες κανονισμούς. 

ι. Μεριμνά και αποφασίζει για την εξόφληση κάθε εί¬ 
δους οφειλών της Εταιρείας, της μισθοδοσίας και γε¬ 
νικά κάθε δαπάνης της Εταιρείας, καθώς και για την 
είσπραξη γενικά κάθε είδους εσόδων και απαιτήσεων 
της Εταιρείας. Εγκρίνει την καταβολή αποζημίωσης συμ¬ 
βιβαστικά μέχρι του ποσού των Ευρώ 14.673,5. 

ια. Αποφασίζει για το άνοιγμα, κλείσιμο και κίνηση 
τραπεζικών λογαριασμών σε οποιοδήποτε πιστωτικό 
ίδρυμα, εγκρίνει και ενεργεί καταθέσεις, αναλήψεις, 
πληρωμές, μεταφορές χρημάτων, εμβάσματα και προ¬ 
βαίνει σε κάθε σχετική ενέργεια για την περαίωση 
οποιωνδήποτε διαδικασιών κατάθεσης, ανάληψης ή 
πληρωμής, δύναται δε να δίδει την ειδική εντολή και 
πληρεξουσιότητα και σε υπαλλήλους της Εταιρείας για 
τη ενέργεια αναλήψεων ή πληρωμών και κάθε άλλης 
συναφούς πράξης, ορίζοντας και τα σχετικά όρια των 
εξουσιοδοτήσεων αυτών. 

ιβ. Επιτρέπεται να αναθέτει σε προϊστάμενους μο¬ 
νάδων το δικαίωμα υπογραφής «εντολή Διευθύνοντος 
Συμβούλου», για συγκεκριμένες πράξεις. Ο Διευθύνων 
Σύμβουλος μπορεί να ασκεί παράλληλα τις μεταβιβα¬ 
ζόμενες αρμοδιότητές του. Επιτρέπεται επίσης στο 
Διευθύνοντα Σύμβουλο, να εξουσιοδοτεί υπαλλήλους 
της Εταιρείας ή τρίτους και να παρέχει σε αυτούς την 
εντολή και πληρεξουσιότητα για την ενέργεια συγκε¬ 
κριμένων πράξεων και ενεργειών, καθορίζοντας ταυτό¬ 
χρονα -την έκταση αυτών. 

2. Πέραν των ανωτέρω αρμοδιοτήτων, το Διοικητικό 
Συμβούλιο με απόφασή του μπορεί να αναθέτει στον 
Διευθύνοντα Σύμβουλο και άλλες αρμοδιότητες. 

Άρθρο 19 

Πρακτικά του Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται 
σε ειδικό βιβλίο που μπορεί να τηρείται και κατά το 
μηχανογραφικό σύστημα και υπογράφονται από τον 
Πρόεδρο ή το νόμιμο αναπληρωτή του/Υστερα από 
αίτηση μέλους του διοικητικού συμβουλίου, ο Πρόεδρος 
υποχρεούται να καταχωρήσει στα πρακτικά ακριβή πε¬ 
ρίληψη της γνώμης του. Στο βιβλίο αυτό καταχωρείται 
επίσης κατάλογος των παραστάντων ή αντιπροσω- 
πευθέντων κατά τη συνεδρίαση μελών του Διοικητικού 
Συμβουλίου. 


2. Η κατάρτιση και υπογραφή πρακτικού από όλα τα 
μέλη του Διοικητικού Συμβουλίου ή τους αντιπροσώπους 
τους ισοδυναμεί με απόφαση του Διοικητικού Συμβουλί¬ 
ου, ακόμη και αν δεν έχει προηγηθεί συνεδρίαση. 

3. Με μέριμνα και εποπτεία του Προέδρου, τα πρα¬ 
κτικά τηρεί ο Γραμματέας του Δ.Σ., ο οποίος λαμβάνει 
αποζημίωση κατά συνεδρίαση που ορίζεται με απόφαση 
του Δ.Σ. 

Άρθρο 20 

Αποζημίωση μελών Διοικητικού Συμβουλίου 

1. Στα μέλη του Διοικητικού Συμβουλίου χορηγείται για 
κάθε αυτοπρόσωπη παράσταση τους στις συνεδριάσεις 
του Διοικητικού Συμβουλίου, αποζημίωση το ύψος της 
οποίας ορίζεται από την Τακτική Γ ενική Συνέλευση μετά 
από εισήγηση του Διοικητικού Συμβουλίου. Ο Διευθύνων 
Σύμβουλος θα έχει πλήρη απασχόληση στην εταιρεία 
και θα λαμβάνει μηνιαίο μισθό, το ύψος του οποίου 
καθορίζεται με απόφαση του Υπουργού Εσωτερικών, 
ύστερα από γνώμη του Δ.Σ. της εταιρείας. 

2. Κάθε άλλη αμοιβή ή αποζημίωση των μελών του 
Διοικητικού Συμβουλίου και του Διευθύνοντος Συμβού¬ 
λου βαρύνει την εταιρεία μόνο αν εγκριθεί με ειδική 
απόφαση της τακτικής Γ ενικής Συνέλευσης. 

Άρθρο 21 

Στρατηγικό και Επιχειρησιακό σχέδιο 

Το Διοικητικό Συμβούλιο της εταιρείας καταρτίζει και 
υποβάλλει στην αρμόδια Διϋπουργική Επιτροπή Δημοσί¬ 
ων Επιχειρήσεων και Οργανισμών δια του Υπουργείου 
Εσωτερικών το Στρατηγικό και Επιχειρησιακό Σχέδιο 
της εταιρείας σύμφωνα με τις διατάξεις των άρθρων 5 
και 6 του ν. 3429/2005. 

Άρθρο 22 

Εσωτερικός Κανονισμός Λειτουργίας 
και Εσωτερικός Έλεγχος 

1. Με απόφαση του Διοικητικού Συμβουλίου καταρ¬ 
τίζεται, μέσα στις νόμιμες προθεσμίες, ο Εσωτερικός 
Κανονισμός Λειτουργίας της εταιρείας και δημοσιεύεται 
σε περίληψη στο τεύχος Ανωνύμων Εταιρειών και Περιο¬ 
ρισμένης Ευθύνης της Εφημερίδας της Κυβερνήσεως. 

2. Ο Εσωτερικός Κανονισμός Λειτουργίας της Εται¬ 
ρείας περιλαμβάνει τουλάχιστον: 

α. Τη διάρθρωση των υπηρεσιών της εταιρείας, τα 
αντικείμενά τους, καθώς και τη σχέση των υπηρεσιών 
μεταξύ τους και με τη διοίκηση. Μεταξύ των υπηρεσι¬ 
ών της εταιρείας πρέπει υποχρεωτικά να προβλέπεται 
υπηρεσία εσωτερικού ελέγχου. 

β. Τις διαδικασίες αξιολόγησης της απόδοσης των 
διευθυντικών στελεχών της εταιρείας. 

3. Η υπηρεσία εσωτερικού ελέγχου έχει τις αρμο¬ 
διότητες που αναφέρονται στο άρθρο 4 παρ. 3 του 
ν.3429/2005. Στην άνω υπηρεσία απασχολείται τουλά¬ 
χιστον ένας εσωτερικός ελεγκτής που ορίζεται από τη 
Γ ενική Συνέλευση των μετόχων. 

Οι εσωτερικοί ελεγκτές είναι ανεξάρτητοι, δεν υπάγο¬ 
νται ιεραρχικά σε καμία υπηρεσιακή μονάδα της εται¬ 
ρείας, παρέχουν υπηρεσίες με έμμισθη εντολή και δεν 
αποκτούν ιδιότητα υπαλλήλου ή σχέση εξαρτημένης 
εργασίας. 

Άρθρο 23 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβουλί¬ 
ου της Εταιρείας καθώς και στους Διευθυντές αυτής, 
να ενεργούν κατ’ επάγγελμα, χωρίς άδεια της Γενικής 
Συνέλευσης, για δικό τους λογαριασμό ή για λογαρι¬ 
ασμό τρίτων, πράξεις που ανάγονται σε κάποιον από 
τους σκοπούς που επιδιώκει η Εταιρεία και να μετέχουν 
σαν ομόρρυθμοι εταίροι σε εταιρείες, που επιδιώκουν 
παρόμοιους σκοπούς καθώς και να είναι διαχειριστές 
εταιρειών περιορισμένης ευθύνης ή διευθύνοντες σύμ¬ 
βουλοι ή διευθυντές Ανωνύμων Εταιρειών που έχουν 
τον ίδιο σκοπό. 

2. Σε περίπτωση παράβασης της διάταξης της προη¬ 
γούμενης παραγράφου, η εταιρεία έχει δικαίωμα προς 
αποζημίωση, σύμφωνα με τα προβλεπόμενα στο άρθρο 
23 παρ. 2 και 3 του κ.ν. 2190/1920. 

Αρθρο 24 
Ευθύνη Συμβούλων 

Τα μέλη του Διοικητικού Συμβουλίου ευθύνονται ένα¬ 
ντι της Εταιρείας για κάθε πταίσμα κατά την άσκηση 
των καθηκόντων τους και σύμφωνα με όσα ορίζονται 
στο άρθρο 22α του κ.ν. 2190/1920 όπως ισχύει καθώς και 
για την εφαρμογή των διατάξεων του ν. 3429/2005. 

Αρθρο 25 

Οικονομικός και Διαχειριστικός Έλεγχος - Ελεγκτές 

1. Ο οικονομικός και διαχειριστικός έλεγχος της εται¬ 
ρείας γίνεται από δύο (2) ορκωτούς ελεγκτές λογιστές 
που ορίζονται από τη Γενική Συνέλευση των Μετόχων 
της εταιρείας. Ο τακτικός έλεγχος της οικονομικής δι¬ 
αχείρισης της εταιρείας γίνεται κάθε χρόνο και οι δα¬ 
πάνες του ελέγχου και οι αμοιβές ορκωτών ελεγκτών 
- λογιστών των βαρύνουν την Εταιρεία. Η αμοιβή των 
ορκωτών ελεγκτών - λογιστών που διορίζονται για τη 
διενέργεια του τακτικού ελέγχου, καθορίζεται με βάση 
τις εκάστοτε ισχύουσες σχετικές διατάξεις περί ορκω¬ 
τών ελεγκτών - λογιστών. 

2. Το διαχειριστικό έτος της εταιρείας συμπίπτει με 
το ημερολογιακό έτος. 

3. Μέσα σε πέντε εργάσιμες (5) ημέρες από τη συνε¬ 
δρίαση της Γ ενικής Συνέλευσης που όρισε τους ορκω¬ 
τούς ελεγκτές λογιστές πρέπει να γίνει από την Εται¬ 
ρεία ανακοίνωση προς αυτούς του διορισμού τους, σε 
περίπτωση δε που δεν αποποιηθούν το διορισμό αυτόν 
μέσα σε προθεσμία πέντε εργασίμων (5) ημερών θεω¬ 
ρείται ότι έχουν αποδεχθεί το διορισμό τους και έχουν 
όλες τις σχετικές ευθύνες και υποχρεώσεις του άρθρου 
37 κ.ν. 2190/1920. 

4. Οι ορκωτοί ελεγκτές λογιστές που ασκούν τον τα¬ 
κτικό έλεγχο της οικονομικής διαχείρισης της εταιρείας 
υποβάλλουν μέχρι το τέλος Ιουνίου κάθε έτους έκθεση 
για τη διαχείριση και τον απολογισμό του διαχειριστι¬ 
κού έτους που έληξε. Οι εκθέσεις υποβάλλονται στον 
Υπουργό Εσωτερικών και στον Πρόεδρο του Δ.Σ. της 
εταιρείας. 

5. Οι ορκωτοί ελεγκτές λογιστές, εκτός από τις υπο¬ 
χρεώσεις που ορίζονται στο άρθρο 37 κ.ν. 2190/1920 
οφείλουν να επαληθεύουν και τη συμφωνία του περιε¬ 
χομένου της εκθέσεως του Δ.Σ. με τις σχετικές ετήσιες 
οικονομικές καταστάσεις. Για το σκοπό αυτό, η έκθε¬ 


ση διαχείρισης του Δ.Σ. πρέπει να τίθεται υπόψη τους 
τουλάχιστον τριάντα (30) ημέρες πριν από τη Γ ενική 
Συνέλευση. 

6. Ο Υπουργός Εσωτερικών, μπορεί να ζητήσει οποτε¬ 
δήποτε έκτακτο έλεγχο της οικονομικής διαχείρισης της 
εταιρείας. Ειδικότερα για τις επιχορηγήσεις μπορεί να 
ζητεί διαχειριστικό έλεγχο, που ενεργείται από τη Διεύ¬ 
θυνση Ελέγχων (Δ9) του Υπουργείου Οικονομικών. 

Αρθρο 26 
Εταιρική χρήση 

1. Η εταιρική χρήση έχει διάρκεια δώδεκα μηνών, αρ¬ 
χίζει την πρώτη (1) Ιανουάριου και λήγει στις τριάντα 
μία (31) Δεκεμβρίου κάθε χρόνου. 

2. Εξαιρετικά η πρώτη εταιρική χρήση αρχίζει από την 
ημέρα της νόμιμης σύστασης της εταιρείας και λήγει 
την 31.12.2002. Η πρώτη τακτική Γενική Συνέλευση θα 
συνέλθει σε ένα εξάμηνο από την λήξη της πρώτης 
εταιρικής χρήσης. 

Άρθρο 27 

Ετήσιες οικονομικές καταστάσεις 

1. Στο τέλος κάθε χρήσης το Διοικητικό Συμβούλιο 
κλείνει τους ετήσιους λογαριασμούς, συντάσσει λεπτο¬ 
μερή απογραφή της εταιρικής περιουσίας και καταρτίζει 
τον ετήσιο Ισολογισμό, οικονομικές καταστάσεις και 
τηνΈκθεση Διαχείρισης, σύμφωνα με τις διατάξεις του 
νόμου και ιδίως των άρθρων 42α, 42β, 42γ, 42δ, 42ε, 43, 
43α και 43β του κ.ν. 2190/1920, όπως ισχύουν σήμερα. 
Ο Ισολογισμός υποβάλλεται για έγκριση στην τακτική 
Γ ενική Συνέλευση και πρέπει να συνοδεύεται από επε¬ 
ξηγηματική έκθεση του Διοικητικού Συμβουλίου, στην 
οποία αναφέρονται όλα τα στοιχεία ενεργητικού και 
παθητικού, καθώς και τα στοιχεία του λογαριασμού 
αποτελεσμάτων, όσο το δυνατό αναλυτικότερα και από 
την έκθεση των Ελεγκτών. 

2. Οι ετήσιες οικονομικές καταστάσεις περιλαμβά¬ 
νουν: 

α) τον ισολογισμό, 

β) το λογαριασμό «αποτελέσματα χρήσεως», 
γ) τον πίνακα διάθεσης κερδών και 
δ) το προσάρτημα. 

Οι καταστάσεις αυτές αποτελούν ενιαίο σύνολο, 
ελέγχονται όπως ορίζουν τα άρθρα 36, 36α και 37 
κ.ν.2190/1920 και εμφανίζουν με απόλυτη σαφήνεια την 
πραγματική εικόνα της περιουσιακής διάρθρωσης, της 
χρηματοοικονομικής θέσης και των αποτελεσμάτων 
χρήσης της Εταιρείας. 

3. Γ ια να ληφθεί από τον αποτελούντα τη Γ ενική Συ¬ 
νέλευση Υπουργό έγκυρη απόφαση για τον εγκεκριμένο 
από το Διοικητικό Συμβούλιο ισολογισμό, πρέπει αυτός 
να έχει υπογράφει από: 

α) τον Πρόεδρο του Διοικητικού Συμβουλίου, 
β) το Διευθύνοντα Σύμβουλο της Εταιρείας και 
γ) τον Προϊστάμενο του Λογιστηρίου της Εταιρείας. 
Αν οποιοσδήποτε από αυτούς διαφωνεί για το νόμιμο 
τρόπο κατάρτισης του Ισολογισμού πρέπει να εκθέσει 
έγγραφα τις αντιρρήσεις του στη Γενική Συνέλευση 
της Εταιρείας. 

4. Οι ετήσιες οικονομικές καταστάσεις υποβάλλονται 
για έγκριση στην τακτική Γ ενική Συνέλευση και συνο¬ 
δεύονται από: 

α) Έκθεση Διαχείρισης του Δ.Σ. στην οποία αναφέ- 
ρονται όλα τα στοιχεία όσο δυνατόν αναλυτικότερα, 
όπως καθορίζονται στο άρθρο 43α, παρ. 3 α και β του 
κ.ν.2190/1920, όπως τροποποιήθηκε και ισχύει σήμερα. 

β) Την έκθεση των ελεγκτών. 

5. Ο ισολογισμός μαζί με το σχετικό πιστοποιητικό 
των Ορκωτών Ελεγκτών Λογιστών δημοσιεύονται σύμ¬ 
φωνα με το άρθρο 43β του κ.ν. 2190/1920 και κοινοποι¬ 
ούνται είκοσι (20) ημέρες τουλάχιστον πριν από τη συ¬ 
νεδρίαση της Γενικής Συνέλευσης, στον εκπροσωπούντο 
το Ελληνικό Δημόσιο Υπουργό Εσωτερικών. 

Αρθρο 28 
Λόγοι λύσης 

1. Η Εταιρεία λύεται: 

α) Μετά την πάροδο του χρόνου της διάρκειάς της 
που ορίζεται στο άρθρο 3, εκτός εάν πριν από τη λήξη 
αποφασιστεί νόμιμη παράταση της διάρκειας, 

β) Οποτεδήποτε, με απόφαση της Γενικής Συνέλευ¬ 
σης και 

γ) Με την κήρυξη της Εταιρείας σε κατάστασης πτώ¬ 
χευσης. 

2. Η συγκέντρωση όλων των μετοχών της Εταιρείας 
σε ένα πρόσωπο δεν αποτελεί λόγο λύσης της Εται¬ 
ρείας. 

3. Σε περίπτωση που το σύνολο των ιδίων κεφαλαίων 
της Εταιρείας, όπως προσδιορίζονται στο άρθρο 42γ 
του κ.ν. 2190/1920 μειωθεί περισσότερο από το μισό (1/2) 
του καταβεβλημένου μετοχικού κεφαλαίου, το Δ.Σ. έχει 
υποχρέωση να συγκαλέσει Γ ενική Συνέλευση μέσα σε 
προθεσμία έξι (6) μηνών από τη λήξη της χρήσης και 
να αποφασίσει τη λύση της Εταιρείας ή την υιοθέτηση 
άλλου μέτρου. 

4. Η λύση της Εταιρείας υποβάλλεται σε δημοσιό¬ 
τητα σύμφωνα με τις διατάξεις των άρθρων 7α και 7β 
κ.ν.2190/1920, όπως ισχύει. 

Άρθρο 29 
Εκκαθάριση 

1. Με εξαίρεση την περίπτωση της πτώχευσης, τη 
λύση της εταιρείας ακολουθεί η εκκαθάρισή της με τον 
ορισμό τριών (3) εκκαθαριστών, που κατά τη διάρκεια 
της εκκαθάρισης ασκούν όλες τις συναφείς προς τη 
διαδικασία και το σκοπό της εκκαθάρισης, αρμοδιότητες 
του Διοικητικού Συμβουλίου, οι οποίες όμως μπορούν 
να περιορισθούν από τη Γενική Συνέλευση, προς τις 
αποφάσεις της οποίας υποχρεώνονται να συμμορφώ¬ 
νονται. Ο διορισμός των εκκαθαριστών συνεπάγεται 
αυτοδίκαια την παύση της εξουσίας των μελών του 
Διοικητικού Συμβουλίου. 

2. Οι εκκαθαριστές που ορίζονται από την Γ ενική Συ¬ 
νέλευση, οφείλουν μόλις αναλάβουν τα καθήκοντά τους, 
να προβαίνουν σε απογραφή της εταιρικής περιουσίας, 
αντίτυπο της οποίας υποβάλλεται στον εποπτεύοντα 
Υπουργό Εσωτερικών, καθώς και να δημοσιεύσουν στον 
Τύπο και στην Εφημερίδα της Κυβερνήσεως (Τεύχος ΑΕ 
και ΕΠΕ) Ισολογισμό. 

3. Την ίδια υποχρέωση έχουν οι εκκαθαριστές και 
όταν λήξει η εκκαθάριση καθώς και κατ’ έτος κατά τη 
διάρκεια της εκκαθάρισης. 


4. Η Γενική Συνέλευση διατηρεί όλα τα δικαιώματά 
της κατά τη διάρκεια της εκκαθάρισης. 

5. Οι λογαριασμοί της εκκαθάρισης εγκρίνονται από 
τη Γ ενική Συνέλευση, που αποφασίζει και για την απαλ¬ 
λαγή των εκκαθαριστών από κάθε ευθύνη. 

6. Οι εκκαθαριστές πρέπει να περατώσουν, χωρίς 
καθυστέρηση, τις εκκρεμείς υποθέσεις της Εταιρείας, 
να μετατρέψουν σε χρήμα την εταιρική περιουσία, να 
εξοφλήσουν τα χρέη της και να εισπράξουν τις απαιτή¬ 
σεις της. Μπορούν δε να ενεργήσουν και νέες πράξεις, 
εφόσον με αυτές εξυπηρετούνται η εκκαθάριση και το 
συμφέρον της Εταιρείας. 

7. Οι εκκαθαριστές ενεργούν συλλογικά και αποφα¬ 
σίζουν κατά πλειοψηφία. 

8. Κάθε χρόνο υποβάλλονται στη Γ ενική Συνέλευση τα 
αποτελέσματα της εκκαθάρισης, με έκθεση των αιτιών 
που εμπόδισαν την αποπεράτωση της εκκαθάρισης. 

9. Οι ετήσιες οικονομικές καταστάσεις, καθώς και οι 
οικονομικές καταστάσεις πέρατος της εκκαθάρισης, 
εγκρίνονται από τη Γ ενική Συνέλευση των μετόχων που 
αποφασίζει και για την απαλλαγή των εκκαθαριστών 
από κάθε ευθύνη. 

10. Το υπόλοιπο που απομένει μετά την εκκαθάριση 
των υποθέσεων της Εταιρείας και την αποπληρωμή 
όλων των χρεών της και των εξόδων της εκκαθάρισης, 
διανέμεται στους μετόχους κατά την αναλογία των με¬ 
τοχών εκάστου. 

Άρθρο 30 

Διαδικασία εισπράξεων και δαπανών 

Τα έσοδα της εταιρείας από οποιαδήποτε πηγή και αν 
προέρχονται, κατατίθενται σε λογαριασμούς Τράπεζας, 
που ανοίγονται με απόφαση Διοικητικού Συμβουλίου 
στο όνομα της εταιρείας. 

Αρθρο 31 
Γ ενική Διάταξη 

Για όσα θέματα δεν ρυθμίζονται από το παρόν Κα¬ 
ταστατικό, ισχύουν οι διατάξεις του ν. 3614/2007, του 
ν. 2860/2000, του κ.ν.2190/1920 και του ν. 3429/2005 
πλην του άρθρου 3 του νόμου αυτού κατόπιν εξαίρε¬ 
σης της εταιρείας από την εφαρμογή του, με την υπ’ 
αριθμ. 30422/ΕΓΔΕΚΟ 342/21.7.2006 κοινή απόφαση των 
Υπουργών Εσωτερικών και Οικονομίας και Οικονομικών 
(ΦΕΚ 967/Β721.7.2006). Όπου στο παρόν καταστατικό 
γίνεται μνεία του ν. 3614/2007, του ν. 2860/2000, του 
κ.ν.2190/1920, και του ν. 3429/2005, νοούνται οι νόμοι 
όπως αυτοί τροποποιημένοι κάθε φορά ισχύουν εκά- 
στοτε. 

Άρθρο Τρίτο 
ΙΣΧΥΣ 

Η ισχύς του παρόντος αρχίζει από την δημοσίευση 
του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2007 

Ο ΥΦΥΠΟΥΡΓΟΣ 

ΧΡΗΣΤΟΣ ΖΩΗΣ 

Αριθμ. 2/80052/0022 (2) 

Καθορισμός αποδοχών ιδιωτών Κυβερνητών και Συγκυ- 
βερνητών Ε/Π, με σχέση εργασίας ιδιωτικού δικαίου 
ορισμένου χρόνου, της Υπηρεσίας Εναερίων Μέσων 
του Πυροσβεστικού Σώματος. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις παρ. 2 άρθρου 2 του ν. 3547/2007 
«Κύρωση της Συμφωνίας μεταξύ της Κυβέρνησης της 
Ελληνικής Δημοκρατίας και του Συμβουλίου Υπουργών 
της Βοσνίας - Ερζεγοβίνης για την επανεισδοχή ατό¬ 
μων που διαμένουν παράνομα στο έδαφος των κρατών 
τους και του Πρωτοκόλλου Εφαρμογής αυτής» (ΦΕΚ. 
67 τ.Α'). 

2. Την υπ’ αριθμ. 58019 Φ. 109.1 από 4.1.2007 απόφαση 
των Υπουργών Οικονομίας και Οικονομικών και Δημόσι¬ 
ας Τάξης «Εγκριση Κανονισμού Εσωτερικής Λειτουργίας 
της Υπηρεσίας Εναερίων Μέσων του Πυροσβεστικού 
Σώματος». 

3. Τις διατάξεις άρθρου 25 ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(ΦΕΚ. 41 τ.Α') που αφορούν τη σύσταση της Υπηρεσίας 
Εναερίων Μέσων Πυροσβεστικού Σώματος. 

4. Τις διατάξεις του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της ΕΛ.ΑΣ., του Πυροσβεστικού και Λι¬ 
μενικού Σώματος και άλλες διατάξεις» (ΦΕΚ. 297 τ.Α'), 
όπως έχει τροποποιηθεί και ισχύει. 

5. Την παρ. 9 άρθρου 5 του ν. 3522/2006 «Μεταβολές 
στη φορολογία εισοδήματος, απλουστεύσεις στον Κώ¬ 
δικα Βιβλίων και Στοιχείων και άλλες διατάξεις (ΦΕΚ. 
276 τ.Α')». 

6. Του άρθρου 40 του ν. 849/1978 «Περί παροχής κινή¬ 
τρων για την ενίσχυση της περιφερειακής και οικονο¬ 
μικής ανάπτυξης της Χώρας» (Α' 232), όπως τροποποι¬ 
ήθηκε με το άρθρο 8 του ν. 2129/1993 (Α' 57). 

7. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

8. Τις διατάξεις του άρθρου 34 παρ. 4 του ν. 2768/1999 
περί ανωτάτου ορίου αποδοχών. 

9. Τις διατάξεις της υπ’ αριθμ. 42362/Υ252 απόφασης 
Πρωθυπουργού και Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ. 1948 τ.Β'/3.10.2007). 

10. Των άρθρων 1 και 3 του π.δ. 205/2007 «Συγχώνευση 
Υπουργείων» (Α' 231). 

11. Του π.δ. 206/2007 «Διορισμός Υπουργών και Υφυ¬ 
πουργών» (Α' 232). 

12. Το άρθρο 90 π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ. 98 τ.Α'). 

13. Την υπ’ αριθμ. ΔΙΠΠ/Φ.ΕΓΚΡ. 12/512/22819 από 
29.12.2006 «Εγκριση πρόσληψης δέκα (10) Χειριστών 
Ε/Π, με σχέση εργασίας ιδιωτικού δικαίου ορισμένου 


χρόνου, διάρκειας έως ένα (1) έτος, από το Αρχηγείο 
Πυροσβεστικού Σώματος. 

14. Το υπ’ αριθμ. 2/57856 από 14.11.2006 έγγραφο Γ.Λ.Κ. 
για την κάλυψη της απαιτούμενης δαπάνης. 

15. Το υπ’ αριθμ. 2/19099/0022 από 23.4.2007 έγγραφο 
Γ.Λ.Κ. για την παροχή οδηγιών περί καθορισμού του 
μισθολογίου της συγκεκριμένης κατηγορίας υπαλλή¬ 
λων. 

16. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
προϋπολογισμού ως εξής: 

α. Για το έτος 2007, ύψους 702.382,00 €, η οποία θα 
καλυφθεί από πιστώσεις του Προϋπολογισμού Εξόδων 
έτους 2007 του Υπουργείου Εσωτερικών - Πυροσβεστικό 
Σώμα (Ε.Φ. 43-120) υπό Κ.Α.Ε. 0342. 

β. Για καθένα από τα επόμενα έτη οι δαπάνες θα 
προβλέπονται στον Κ.Α.Ε. 0342 των αντίστοιχων Π/Υ 
εξόδων, αποφασίζουμε: 

Άρθρο 1 

Καθορισμός αποδοχών 

Καθορίζουμε τις μηνιαίες αποδοχές των Κυβερνητών 
και Συγκυβερνητών Ε/Π, με σχέση εργασίας ιδιωτικού 
δικαίου ορισμένου χρόνου, της Υπηρεσίας Εναερίων 
Μέσων του Πυροσβεστικού Σώματος ως ακολούθως: 

1. Βασικός μισθός: 2.137,60 €. 

2. Επίδομα Εξομάλυνσης ποσού 138,00 € για όλους 
τους υπαλλήλους και ειδικότερα: 

ί. Για τους έγγαμους χωρίς τέκνα, που αναγνωρίζο¬ 
νται ως προστατευόμενα μέλη της οικογένειας για τον 
προσδιορισμό του φόρου εισοδήματος, το ανωτέρω 
ποσό ορίζεται σε 209,00 €. 

ϋ. Γ ια έγγαμους ή διαζευγμένους ή σε διάσταση ή σε 
χηρεία ή άγαμους οι οποίοι έχουν τέκνα, που αναγνω¬ 
ρίζονται ως προστατευόμενα μέλη της οικογένειας για 
τον προσδιορισμό του φόρου εισοδήματος, το ποσό του 
επιδόματος αυτού ορίζεται σε 279,00 €. 

Επισημαίνεται ότι τα προστατευόμενα μέλη οικογέ¬ 
νειας (τέκνα) λαμβάνονται υπόψη μόνο για τον ένα από 
τους συζύγους. 

3. Επίδομα Ειδικής Απασχόλησης: 427,00 €. 

4. Επίδομα Ετοιμότητας: 325,00 €. 

5. Επίδομα Ειδικών Συνθηκών: 44,70 €. 

6. Οικογενειακή παροχή σύμφωνα με τις διατάξεις που 
ισχύουν για τους δημοσίους υπαλλήλους. 

7. Αποζημίωση εκτός έδρας εσωτερικού και εξωτερι¬ 
κού σύμφωνα με τις εκάστοτε ισχύουσες διατάξεις των 
μονίμων υπαλλήλων του Δημοσίου. 

8. Επιδόματα Εορτών (Χριστουγέννων και Πάσχα) και 
επίδομα Αδειας, σύμφωνα με τις διατάξεις του άρθρου 
9 του ν. 3205/2003 (ΦΕΚ. 297 Α'). 

Άρθρο 2 

Γ ενικές διατάξεις 

1. Πέραν των συγκεκριμένων αποδοχών και αποζημι¬ 
ώσεων που προβλέπονται από την παρούσα απόφαση 
δεν καταβάλλεται ουδεμία άλλη αμοιβή ή αποζημίωση 
για τις ίδιες αιτίες. 

2. Οι ως άνω καθοριζόμενες αποδοχές βαρύνονται με 
κρατήσεις σύμφωνα με τις διατάξεις του ΙΚΑ. 

3. Στις περιπτώσεις κατά τις οποίες τις θέσεις αυτές, κυ¬ 
βερνητών και συγκυβερνητών, καταλαμβάνουν στρατιωτι- 

κοί ή πολιτικοί συνταξιούχοι, έχουν εφαρμογή οι διατάξεις 
της παρ. 9 άρθρου 4 του ν. 2512/1997 (ΦΕΚ. 138 Α'). 

4. Οι διατάξεις του άρθρου 34 (παρ.4) του ν.2768/1999 
(ανώτατο όριο αποδοχών) έχουν εφαρμογή για όλους 
τους υπαγομένους στην παρούσα κοινή υπουργική από¬ 
φαση. 

Αρθρο 3 
Έναρξη ισχύος 

Η ισχύς της παρούσας απόφασης αρχίζει από την 1η 
Ιανουάριου 2007. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 



ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ϊηίβιτιβΐ: Ιι(1ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

' Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

' Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη τηςΈνωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

' Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

' Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



02024282712070012 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·£ΐ.ατ - ε-ππείΙ: »6ΐΐΓίΐ3$ί6Γ.ίίί5)ίΙ.αΓ 











